Момиче, момиче
Народна песен

chitanka.info

— Момиче, момиче,

гиди, мряна рибо!

Не стой срещу мене,

изгорех за тебе,

като лен за вода,

босилек за роса.

— Гори, либе, гори,

гори, та изгори,

и аз така гора,

нема що да стора.

Мойта стара майка,

първа ми душманка!

На вода да ида,

либе да си вида —

и тя след мен иде,

вода да налейе,

че сме изгореле

се за пуста вода.

В градина да вляза,

цвете да набера,

китка да увия,

либе да накитя —

и тя след мен иде,

в градина да влезе,

цвете да полива,

зехир да подлива.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.